**Datum: 03.07.2025. SAOPŠTENJE ZA MEDIJE**

**Zajedno pod zvijezdama - ovog vikenda idemo u Pecku**

*I ove godine m:tel je prijatelj Pecka Outdoor Festivala*

U idiličnom selu Pecka, smještenom između izvora rijeke Sane i stijena koje pamte vijekove, od 4. do 6. jula biće održan šesti „Pecka Outdoor Festival“, koji ove godine donosi bogatiji i raznovrsniji program nego ikad do sada.

Pecka Outdoor Festival je višednevni događaj pod otvorenim nebom, u srcu prirode i tromeđi opština Mrkonjić Grad, Šipovo i Ribnik i okuplja zaljubljenike u planine, biciklizam, umjetnost, muziku i život van rutine.

Festival je nastao iz želje da se oživi selo, povežu ljudi i stvori prostor za zdrav duh, slobodu kretanja i zajednički rast. Na livadama i stijenama, uz logorske vatre i jutarnje kafe u kampu, brišu se granice između umjetnika i sportista, lokalnih domaćina i putnika iz cijelog svijeta.

Kompanija m:tel ponosni je prijatelj Pecka Outdoor Festivala jer prepoznaje prave vrijednosti i dobru energiju, te vas poziva da ovog vikenda skupa uživamo u čarima prirode, sporta i umjetnosti!

Za više informacija posjetite [peckaoutdoor.com](https://peckaoutdoor.com)

Ključne riječi: m:tel, Pecka Outdoor Festival 2025, POF

Izvor fotografija: m:tel PR, POF